 Jenesis 37  Jekọb wee na-ebi nala dị iche iche nna ya biri dị ka ọbịa, nala Ke.Nke a bụ akụkọ banyere Jekọb.Izrel hụrụ Josef nanya karịa ụmụ ya niile ndị ọzọ, nihi na ọ bụ nwa ọ mụrụ nagadi; ọ kwakwaara ya uwe mwụda nwegasịrị akara.Mgbe ụmụnne ya hụrụ na nna ha hụrụ ya nanya karịa ụmụnne ya niile, ha malitere ịkpọ ya asị, ha enweghịkwa ike iji obiọma na-agwa ya okwu.E mesịa, Josef rọrọ nrọ wee kọọrọ ya ụmụnne ya, ha wee hụkwuo ihe mere ha ga-eji kpọ ya asị.Ọ sịrị ha: Biko, geenụ ntị ná nrọ a m rọrọ.Lee, anyị nọ na-eke ọka nùkwù nùkwù netiti ubi mgbe ùkwù ọka m biliri guzo ọtọ, ma, lee, ùkwù ọka unu gbara ùkwù ọka m gburugburu ma kpọọrọ ya isiala.Ụmụnne ya wee malite ịsị ya: Ị ga-abụnụ eze anyị? ka ị ga-achịnụ anyị? Ha wee hụ ihe ọhụrụ mere ha ga-eji kpọ ya asị, nihi nrọ ndị ọ rọrọ nakwa nihi ihe ndị o kwuru.E mesịa, ọ rọkwara nrọ ọzọ, o wee kọọrọ ya ụmụnne ya, sị: Lee, arọrọ m nrọ ọzọ, anyanwụ na ọnwa na kpakpando iri na otu nọ na-akpọrọ m isiala.O wee kọọrọ ya nna ya, kọọkwara ya ụmụnne ya, nna ya wee bawara ya mba wee sị ya: Gịnị ka nrọ a ị rọrọ pụtara? Mụ onwe m na nne gị na ụmụnne gị ànyị ga-akpọrọ gị isiala?Ụmụnne ya wee nwewere ya anyaụfụ, ma nna ya tinyere okwu ahụ nobi ya.Ụmụnne ya wee gaa inye ìgwè anụ ụlọ nna ha nri nebe dị nso na Shikem.Mgbe nwa oge gasịrị, Izrel gwara Josef, sị: Ọ bụ na ụmụnne gị anọghị na-elekọta ìgwè anụ ụlọ nebe dị nso na Shikem? Bịa ka m ziga gị ka ị gakwuru ha. O wee sị ya: Lee m!O wee sị ya: Biko, gawa. Mata ma ahụ ọ dịkwa ụmụnne gị, matakwa ma ìgwè anụ ụlọ ahụ hà nọkwa nke ọma, bịakwa kọọrọ m. O wee si na ndagwurugwu Hibrọn zipụ ya, o wee gawa Shikem.E mesịa, otu nwoke hụrụ ya ka ọ nọ na-awagharị nọhịa. Nwoke ahụ wee jụọ ya, sị: Gịnị ka ị na-achọ?O wee sị: Ọ bụ ụmụnne m ka m na-achọ. Biko, gwa m, Olee ebe ha nọ na-elekọta ìgwè anụ ụlọ?Nwoke ahụ wee gaa nihu ịsị: Ha esiwo ebe a pụọ, nihi na anụrụ m ka ha na-ekwu, sị, Ka anyị gaanụ Dotan. Josef wee chọrọ ụmụnne ya gawa wee hụ ha na Dotan.Ha wee hụ ya ka ọ nọ nebe dị anya, tupu ya erute ha nso, ha malitere ịkpa nkata aghụghọ ka ha gbuo ya.Ha wee gwa ibe ha, sị: Lee! Ọrọ nrọ abịawala.Bịanụ ka anyị gbuo ya ma tụba ya notu olulu mmiri; anyị ga-asịkwa na ajọ anụ ọhịa eriwo ya. Ka anyị hụzie otú nrọ ya ga-esi mezuo.Mgbe Ruben nụrụ ihe a, ọ nwara ịnapụta ya naka ha. O wee sị: Ka anyị ghara igbu ya egbu.Ruben wee gaa nihu ịsị ha: Unu awụfula ọbara. Tụbanụ ya nolulu mmiri a nke dị nala ịkpa, unu emerụla ya ahụ. O bu nobi ịnapụta ya naka ha ka o wee kpọghachiri ya nna ya.O wee ruo na ozugbo Josef bịakwutere ụmụnne ya, ha yipụrụ Josef uwe mwụda ya, ya bụ, uwe mwụda nwegasịrị akara nke o yi;e mesịa, ha kpọọrọ ya tụba nolulu mmiri ahụ. Noge ahụ, ọ dịghị ihe dị nolulu ahụ; mmiri adịghị ya.Ha wee nọdụ ala ka ha rie ihe oriri. Mgbe ha lepụrụ anya, lekwa ìgwè ndị njem bụ ndị Ishmel si Gilied na-abịa, kamel ha bukwa mmanụ labdanọm na mmanụ bọlsọm na ụgbụgbọ osisi nke nwere esó, ha bu ha na-aga Ijipt.Juda wee sị ụmụnne ya: Olee uru ọ ga-aba ma anyị gbuo nwanne anyị ma kpuchie ọbara ya?Bịanụ ka anyị resị ya ndị Ishmel, ka aka anyị gharakwa imetụ ya. E kwuwerị, ọ bụ nwanne anyị, anyị na ya bụ otu anụ ahụ. Ha wee gee nwanne ha ntị.Ndị ahịa bụ ndị Midian wee na-agafe. Ha wee dọpụta Josef nolulu mmiri ahụ, ha wee resị ndị Ishmel Josef, ha rere ya mkpụrụ ego ọlaọcha iri abụọ. E mesịa, ndị ahụ kpọọrọ Josef bata nIjipt.Mgbe e mesịrị, Ruben gaghachiri nolulu mmiri ahụ, lee, Josef anọghị nolulu mmiri ahụ. O wee dọwaa uwe ya.Mgbe ọ gaghachikwuuru ụmụnne ya ndị ọzọ, o tiri mkpu, sị: Nwatakịrị ahụ anọkwaghị nebe ahụ! Mụ onwe m kwagịnịzi ka m ga-eme?Otú ọ dị, ha chịịrị uwe mwụda Josef, gbuo otu mkpi wee bịanye uwe mwụda ahụ nọbara ya ugboro ugboro.E mesịa, ha zigara uwe mwụda ahụ nwegasịrị akara wee mee ka o ruo nna ha aka wee sị: Nke a bụ ihe anyị hụrụ. Biko, leruo ya anya mara ma ọ bụ uwe mwụda nwa gị ma ọ bụ na ọ bụghị.O wee leruo ya anya ma tie mkpu, sị: Ọ bụ uwe mwụda nwa m! Ọ ghaghị ịbụ na ajọ anụ ọhịa eriwo ya! Ọ ghaghị ịbụ na anụ ọhịa adọriwo Josef!Jekọb wee dọwaa ákwà mgbokwasị ya ma kee ákwà iru uju núkwù ya wee na-eruru nwa ya uju ruo ọtụtụ ụbọchị.Ụmụ ya ndị ikom niile na ụmụ ya ndị inyom niile wee na-ebili ịkasi ya obi, ma ọ nabataghị obi a na-akasi ya, na-asị: Nihi na m ga-eruwere nwa m uju ruo Shiol! Nna ya wee na-akwara ya ákwá.Otú ọ dị, ndị Midian rere ya nIjipt, resị ya Pọtịfa bụ onyeisi ndị nche, onye na-eje ozi nobí eze Fero. 